open-index/open-wikipedia-markdown huggingface dataset:
Πέτρος Αστράς

Ο **Πέτρος Αστράς** (γεν. Αθήνα 10 Νοεμβρίου 1959, ύψος 1,83 μ.) είναι Έλληνας παλαίμαχος πρώην διεθνής ποδοσφαιριστής και πρωταθλητής Γ΄Εθνικής, που αγωνίζονταν στη θέση του τερματοφύλακα και έκανε πολυετή καριέρα στα επαγγελματικά πρωταθλήματα (18 πλήρεις χρονιές σε Α' έως και Γ' Εθνική) με τα χρώματα 10 διαφορετικών συλλόγων, συμπληρώνοντας **385** επίσημες συμμετοχές στις εθνικές κατηγορίες. Υπήρξε επίσης, διεθνής με την Εθνική Νέων. Έπαιξε ποδόσφαιρο (σε τακτική βάση) επί 22 συνεχόμενα έτη.

## Βιογραφικό
Ο Αστράς ξεκίνησε τη σταδιοδρομία του σε ηλικία 16 ετών από το εφηβικό τμήμα του Παναθηναϊκού, όπου και παρέμεινε μέχρι την περίοδο 1977-78. Στο διάστημα αυτό κλήθηκε στην Εθνική Νέων, ενώ το καλοκαίρι του 1977 κατέκτησε με την ομάδα του (μαζί με τους Δημ. Κλη, Ερμή Κουρόπουλο, Κώστα Κρασσώνη, Καϋμασίδη, Τρέντο κ.α.) παίζοντας ως βασικός γκολκίπερ, το Κύπελλο "EUROPA", η διοργάνωση του οποίου έγινε στην Πολωνία 

Το καλοκαίρι του 1979 και ενώ έχει μεσολαβήσει μια σεζόν του στη Δόξα Βύρωνα (Α΄ Ε.Π.Σ. Αθηνών) παραχωρήθηκε στο Φωστήρα, με τα χρώματα του οποίου αγωνίσθηκε στη Β΄Εθνική για τα επόμενα 2 χρόνια. Το 1981 μεταγράφεται στη Ρόδο και ντεμπουτάρει στο Επαγγελματικό Πρωτάθλημα της Α΄Εθνικής, λαμβάνοντας μέρος σε 4 επίσημους αγώνες πρωταθλήματος.

Το Δεκέμβριο του 1982 υπογράφει στη Νίκη Βόλου, στη Β΄Εθνική. Επόμενη ομάδα στη σταδιοδρομία του ήταν ο Αθηναϊκός Βύρωνα με τον οποίο αγωνίστηκε από το Δεκέμβριο του 1983 έως και το 1987-88, την πρώτη χρονιά στη Γ΄ και ακολούθως στη Β΄Εθνική. Από κει και πέρα, κάθε 1-2 έτη άλλαζε ομάδα, περνώντας διαδοχικά από Πιερικό (Β΄Εθνική), Παναργειακό (σε Β΄και Γ΄Εθνική, κατακτώντας τον τίτλο της στο Νότιο Όμιλο το 1990), Αναγέννηση Άρτας, Παναρκαδικό, Ολυμπιακό Βόλου (2 χρονιές) και Παναιγιάλειο (2 χρονιές), όπου έκλεισε την επαγγελματική αθλητική του πορεία, σε ηλικία σχεδόν 37 ετών. Από το Δεκέμβριο του 1997 (ήδη τότε, 38 ετών) και για τους επόμενους 6 μήνες αγωνίσθηκε στο περιφερειακό πρωτάθλημα, με τον Ευρώτα Έλους. Ο γιος του, Λευτέρης Αστράς, είναι επίσης τερματοφύλακας (αγωνίστηκε σε Τριφυλλιακό, Πανιώνιο, Απόλλωνα και στην Ισπανική Σαν Φερνάντο) και έχει προσκληθεί στη Μικτή ΕΠΣΑ.

## Καριέρα

## Παραπομπές


## Πηγές

* Διεθνής αθλητική ιστοσελίδα
* Γεώργιος Παγιωτέλης-"Το Έπος της Α' Εθνικής" (ένθετο αθλητικού περιοδικού "Οι Παγκόσμιοι"-"Κλ. Γεωργαλάς Ε.Π.Ε.")
* "40 Χρόνια Ποδόσφαιρο και ΠΡΟ-ΠΟ" (έκδοση εφημερίδας "Προπόραμα"-2000)

Αστρας Πετρος
Αστρας Πετρος
Αστρας Πετρος
Αστρας Πετρος
Κατηγορία:Ποδοσφαιριστές Εθνικής Ελλάδας Κ19
Αστρας Πετρος
Αστρας Πετρος
Αστρας Πετρος
Ποδοσφαιριστές Φωστήρα
Κατηγορία:Ποδοσφαιριστές Αναγέννησης Άρτας
Βαλκανικοί Αγώνες Στίβου 2001

Οι **56οι [[Βαλκανικοί Αγώνες Στίβου]] 2001** έγιναν στα Τρίκαλα στις 7 & 8 Ιουλίου. Μετείχαν οκτώ βαλκανικές χώρες με έναν αθλητή ανά αγώνισμα. Νικήτρια αναδείχθηκε η **[[Ελλάδα]]** και στους άνδρες και στις γυναίκες. Ήταν η πρώτη φορά που επικράτησε στις γυναίκες σπάζοντας τη δυάδα Ρουμανίας και Βουλγαρίας που μονοπωλούσαν ως τότε τον τίτλο. Στους αγώνες προστέθηκαν τα 3.000μ ανδρών και γυναικών και δεν έγιναν τα 10.000μ. Στους αγώνες επικράτησε μεγάλη ανοργανωσιά. Είναι χαρακτηριστικό πως οι ρίπτες έτρεχαν να μαζέψουν τα όργανα (δίσκο, σφαίρα), διότι δεν υπήρχαν άτομα για τη δουλειά αυτή. Επίσης, η σφυροβολία έγινε στο βοηθητικό, το οποίο δεν πληρούσε τις προϋποθέσεις ασφαλείας, με αποτέλεσμα κάποιες βολές που ξέφευγαν να καταλήγιυν στον τοίχο και στο προαύλιο γειτονικού σχολείου. Το βαλκανικό πρωτάθλημα μαραθωνίου διεξήχθη στην Κωνσταντινούπολη, ενώ το βαλκανικό πρωτάθλημα βάδην έγινε στην Ελλάδα, στο Άστρος Κυνουρίας, στις 21 Απριλίου. Μαραθώνιος και βάδην ήταν εκτός βαθμολογίας.

## Αποτελέσματα

### Ανδρών

Διεξήχθησαν ξεχωριστά πρωταθλήματα μαραθωνίου και βάδην.

#### Βαθμολογία

### Γυναικών

Διεξήχθησαν ξεχωριστά πρωταθλήματα μαραθωνίου και βάδην.

#### Βαθμολογία

 

## Πηγές
*BALKAN GAMES/CHAMPIONSHIPS.
*Αρχείο ΣΕΓΑΣ.
*"Αθλητική Ηχώ¨, 9/7/2011, σ. 59.

Κατηγορία:Βαλκανικοί Αγώνες Στίβου
Κατηγορία:Στίβος το 2001
Κατηγορία:Τρίκαλα
1572 Ποζνανία

μικρογραφία|3D μοντέλο του αστεροειδούς 1572 Ποζνανία
Η **Ποζνανία (Posnania)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,00. Ανακαλύφθηκε το 1949 από τους Πολωνούς αστρονόμους Γιέρζυ Ντομπρύσκι και Αντρέι Κβικ, που παρατηρούσαν από το Πόζναν, και πήρε το όνομά της προς τιμή της πόλεως αυτής.

## Φυσικά χαρακτηριστικά
Η μέση διάμετρος της Ποζνανίας εκτιμάται σε 33,62 ± 2,5 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,156 ± 0,026. Η Ποζνανία περιστρέφεται γύρω από τον εαυτό της μία φορά κάθε 8 ώρες και 3 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ποζνανια
Τμώλος (πόλη)

Η **Τμώλος** ήταν αρχαία ελληνική πόλη της Λυδίας της Μικράς Ασίας. Βρισκόταν στους πρόποδες του ομώνυμου όρους από όπου πιθανόν οφείλει την ονομασία της, αλλιώς από τον Τμώλο, υιό του Άρη και της Θεογόνης. Η πόλη αναφέρεται στο χρονικό του Ευσεβίου, αλλά και στον Πλίνιο που την αποκαλεί **Μεσοτίμωλο**. Ίσως να ονομάστηκε έτσι επειδή θα βρισκόταν στο μέσον του όρους. Η πόλη καταστράφηκε από έναν σεισμό του 19 μ.Χ. Έκοψε νομίσματα με την επιγραφή ΤΜΩΛΙΤΩΝ.

Η σημερινή της τοποθεσία είναι άγνωστη

## Παραπομπές


## Πηγές
* *Dictionary of Greek and Roman Geography* (1854) του William Smith, LLD, Ed.

Κατηγορία:Αρχαίες πόλεις της Λυδίας
Βαλκανικοί Αγώνες Στίβου 2002

Οι **57οι [[Βαλκανικοί Αγώνες Στίβου]] 2002** έγιναν στο Βουκουρέστι, στις 25 & 26 Αυγούστου. Νικήτρια αναδείχθηκε η **[[Ρουμανία]]** και στους άνδρες και στις γυναίκες. Στους αγώνες επανήλθαν ξανά τα 10.000μ ανδρών που δεν είχαν γίνει την προηγούμενη χρονιά αλλά παρέμειναν τα 3.000μ γυναικών αντί των 10.000μ. Επίσης, προστέθηκαν τα 3.000μ στίπλ γυναικών. Το βαλκανικό πρωτάθλημα μαραθωνίου διεξήχθη πάλι στην Κωνσταντινούπολη, ενώ το βαλκανικό πρωτάθλημα βάδην έγινε στη Σερβία, στο Βλασοτίντσε (Власотинце). Μαραθώνιος και βάδην ήταν εκτός βαθμολογίας.

## Αποτελέσματα

### Ανδρών

Διεξήχθησαν ξεχωριστά πρωταθλήματα μαραθωνίου και βάδην.

#### Βαθμολογία

### Γυναικών

Διεξήχθησαν ξεχωριστά πρωταθλήματα μαραθωνίου και βάδην.

#### Βαθμολογία

 

## Πηγές
*BALKAN GAMES/CHAMPIONSHIPS.
*Αρχείο ΣΕΓΑΣ.
*"Αθλητική Ηχώ", 26/8/2002.

Κατηγορία:Βαλκανικοί Αγώνες Στίβου
Κατηγορία:Στίβος το 2002
Κατηγορία:Βουκουρέστι
Βαλκανικοί Αγώνες Στίβου 2002
Δημήτρης Χονδροκούκης

: *Για τον αντιστράτηγο και βουλευτή, δείτε [[Δημήτριος Χονδροκούκης]].*

Ο **Δημήτρης Χονδροκούκης** (26 Ιανουαρίου 1988) είναι Έλληνας αθλητής του στίβου. Το 2012 στην Κωνσταντινούπολη αναδείχθηκε παγκόσμιος πρωταθλητής κλειστού στίβου στο άλμα εις ύψος κάνοντας ατομικό ρεκόρ (2,33μ.). Το ατομικό του ρεκόρ στον ανοικτό στίβο είναι  2,32 μ., το οποίο πέτυχε δύο φορές στη Σμύρνη τον Ιούνιο του 2011 και στον τελικό του παγκοσμίου πρωταθλήματος στίβου στο Νταεγκού της Νότιας Κορέας, την 1η Σεπτεμβρίου 2011.

Εκτός από την αθλητική του δραστηριότητα, είναι φοιτητής του τμήματος Πληροφορικής στο Πανεπιστήμιο του Πειραιά. Ανήκει στον Πανναξιακό Α.Ο.

## Καριέρα
Γεννήθηκε στο Μαρούσι. Πατέρας και προπονητής του είναι ο Κυριάκος Χονδροκούκης, ο ίδιος πρωταθλητής στο ύψος, ενώ μητέρα του ήταν η Κύπρια αθλήτρια των δρόμων ημιαντοχής, Νίκη Χονδροκούκη (1958-2012). Στα γυμνασιακά χρόνια ο Δημήτρης άρχισε να ασχολείται με το ύψος.

Το Μάιο του 2011 ο αθλητής πέτυχε την 3η καλύτερη επίδοση στον κόσμο, με 2,31 μ. στο μίτινγκ της Γενεύης.
Στον τελικό του Diamond League στη Ζυρίχη, το Σεπτέμβριο του 2011, ο πρωταθλητής ισοφάρισε  το ατομικό του ρεκόρ καθώς υπερβαίνοντας τα 2,32μ με τη 2η και τελευταία προσπάθεια που του είχε μείνει αφού είχε μια αποτυχημένη στα 2,30μ.

Το 2012 ξεκίνησε με επιτυχίες για το Δημήτρη Χονδροκούκη. Έτσι, αναδείχθηκε πρωταθλητής Ελλάδας στο αγώνισμά του, με 2,29μ. Τον επόμενο μήνα πέτυχε την μεγαλύτερη ως τώρα επιτυχία του, κερδίζοντας το χρυσό μετάλλιο στο παγκόσμιο πρωτάθλημα κλειστού στίβου στην Κωνσταντινούπολη, στις 11 Μαρτίου 2012. 

Το καλοκαίρι του 2012 αποκλείστηκε από τους Ολυμπιακούς Αγώνες του Λονδίνου καθώς σε έλεγχο ντόπινγκ που του έγινε πριν από την έναρξη των αγώνων βρέθηκε θετικός στην απαγορευμένη ουσία στανοζολόλη.

## Ατομικά ρεκόρ

## Διακρίσεις

## Παραπομπές


Κατηγορία:Έλληνες αθλητές του άλματος εις ύψος
Κατηγορία:Άλτες του ύψους
Κατηγορία:Ντόπινγκ στον αθλητισμό
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Χονδροκούκης Δημήτρης
Τζώρτζταουν, Άγιος Βικέντιος και Γρεναδίνες

Η **Τζώρτζταουν** (αγγλικά: Georgetown) είναι μια πόλη του Άγιου Βικέντιου και Γρεναδίνων και πρωτεύουσα της ενορίας Καρλόττα. Βρίσκεται στο νησί του Άγιου Βικέντιου. Βρίσκεται βορειοανατολικά της χώρας και ανατολικά του νησιού και της ενορίας. Έχει πληθυσμό, σύμφωνα με την απογραφή του 2006, 1.695 κατοίκους.

## Γεωγραφία
Η Τζώρτζταουν βρίσκεται στο νησί του Άγιου Βικέντιου. Βρίσκεται βορειοανατολικά της χώρας και ανατολικά του νησιού και της ενορίας.

## Δημογραφία
Σύμφωνα με την απογραφή του 2006, η Τζώρτζταουν είχε πληθυσμό 1.695 κατοίκων.

## Δείτε επίσης
* Κατάλογος κωμοπόλεων και χωριών του Άγιου Βικέντιου και Γρεναδίνων

## Παραπομπές


Κατηγορία:Καρλόττα, Άγιος Βικέντιος (νησί)
Κατηγορία:Πόλεις του Άγιου Βικέντιου και Γρεναδίνων
Λαγιού, Άγιος Βικέντιος και Γρεναδίνες

Η **Λαγιού** (αγγλικά: Layou) είναι μια πόλη του Άγιου Βικεντίου και Γρεναδίνων και πρωτεύουσα του Αγίου Ανδρέα. Βρίσκεται στο νησί του Άγιου Βικεντίου. Βρίσκεται κεντρικά της χώρας, νοτιοδυτικά του νησιού και νότια της ενορίας. 

## Γεωγραφία
Η Λαγιού βρίσκεται στο νησί του Άγιου Βικεντίου. κεντρικά της χώρας, νοτιοδυτικά του νησιού και νότια της ενορίας.

### Κλίμα
Η Λαγιού έχει κλίμα τροπικό με βροχές που αρχίζουν από το Μάη και τελειώνουν το Νοέμβριο και ξηρασία που αρχίζει από τον Ιανουάριο και τελειώνει το Μάιο.

## Παραπομπές


Κατηγορία:Άγιος Ανδρέας, Άγιος Βικέντιος (νησί)
Κατηγορία:Πόλεις του Άγιου Βικέντιου και Γρεναδίνων
Ματθαίος Μυλωνογιάννης

Ο **Ματθαίος (Μαθιός) Μυλωνογιάννης** (Άνω Κεφαλά Χανίων, 1828 - Χαλέπα Χανίων, 14 Νοεμβρίου 1901) ήταν Έλληνας επιφανής οπλαρχηγός της Κρήτης που συμμετείχε σε πολλές επαναστάσεις.

## Βιογραφικά στοιχεία
αριστερά|220px

Γεννήθηκε στον Άνω Κεφαλά της επαρχίας Αποκορώνου του νομού Χανίων και ήταν γιος του Σταματίου Μυλωνογιάννη οπλαρχηγού στην Επανάσταση του 1821. Από νεαρή ηλικία, λόγω του ασυμβίβαστου χαρακτήρα του, καταδιωκόμενος από τις τουρκικές αρχές της Κρήτης, αναγκάσθηκε να καταφύγει στην Αθήνα. Λίγο αργότερα συμμετείχε με ενθουσιασμό στην επανάσταση της Θεσσαλίας το 1851, επικεφαλής ομάδας Κρητικών, όπου και τραυματίσθηκε σοβαρά στη μάχη της Καλαμπάκας τον Μάιο του 1851.

Όταν εκδηλώθηκε η Κρητική Επανάσταση του 1858, επέστρεψε στη Κρήτη, λαμβάνοντας μέρος ως οπλαρχηγός. Στην Κρητική Επανάσταση του 1866, έλαβε και πάλι τα όπλα από τους πρώτους, ενώ εκλέχθηκε ως ένας των αρχηγών της περιοχής του Αποκορώνου, ιδιότητα με την οποία και διακρίθηκε σε διάφορες επιχειρήσεις στις επαρχίες Αποκορώνου, Κυδωνίας, Σελίνου, Κισάμου, Σφακίων, Ρεθύμνης και Αγίου Βασιλείου, όπως η Μάχη του Καλονύκτη.

Μετά το τέλος της επανάστασης, κατέφυγε και πάλι στην Αθήνα όπου και παρέμεινε μέχρι το 1878, όταν και επέστρεψε στην πατρίδα του, προκειμένου να συμμετάσχει στη νέα επανάσταση στην οποία και πάλι ως οπλαρχηγός, διακρίθηκε ιδιαίτερα στη μάχη του Τσιβαρά στις 10 με 12 Ιουνίου 1878, στην οποία καταδίωξε πολυάριθμους Τούρκους στρατιώτες μέχρι τα παράλια και μάλιστα υπό τις επευφημίες του αγγλικού στόλου που ναυλοχούσε στη Σούδα. Στη περίοδο της αυτόνομης κυβέρνησης της Κρήτης, εξελέγη κατ' επανάληψη βουλευτής της επαρχίας του μέχρι και το 1889, όταν καταλύθηκε η αυτονομία του νησιού και κατέφυγε και πάλι στην Αθήνα.

Το 1895, λόγω της εκδήλωσης της επανάστασης του 1895, κατέφτασε αμέσως στη πατρίδα του, όπου και συμμετείχε στη τελευταία αυτή επανάσταση ως αρχηγός των εξεγερθέντων Αποκορωνιατών.

Για τις σπουδαίες του προσφορές προς την πατρίδα ο Βασιλεύς Γεώργιος ο Α΄ του απένειμε το παράσημο του Τάγματος του Σωτήρος. Ο Ματθαίος Μυλωνογιάννης πέθανε στη Χαλέπα Χανίων, στις 14 Νοεμβρίου του 1901 και κηδεύτηκε από την Κρητική Πολιτεία με τιμές «εν ενεργεία στρατηγού». Από τα παιδιά του Ματθαίου, διακρίθηκαν ο Γεώργιος Μυλωνογιάννης ή *Μυλωνογιαννάκης*, που σπούδασε ιατρός με υποτροφία του Βασιλέως, ο Μιχαήλ Μυλωνογιάννης, επίσης οπλαρχηγός που έδρασε στη τελευταία Κρητική Επανάσταση και ο Σταμάτιος Μ. Μυλωνογιάννης, ο γιος του οποίου, ο Αλέξανδρος υπήρξε στρατοδίκης και πολιτικός.

## Πηγές
* «Μεγάλη Ελληνική Εγκυκλοπαίδεια» τομ. ΙΖ΄, σελ. 866.

Κατηγορία:Έλληνες στρατιωτικοί
Κατηγορία:Κρητικοί οπλαρχηγοί
Κατηγορία:Τάγμα του Σωτήρος
Γεώργιος Μυλωνογιάννης (πολιτικός)

Ο **Γεώργιος Μυλωνογιάννης**, ή **Μυλωνογιαννάκης** (1866 - 1933) ήταν Έλληνας ιατρός, οπλαρχηγός και πολιτικός της Κρήτης. Το 1899 υπήρξε ο πρώτος Νομάρχης Λασιθίου.

## Βιογραφικά στοιχεία
Γεννήθηκε στον Άνω Κεφαλά Αποκορώνου της Κρήτης το 1867. Ήταν γιος του σπουδαίου οπλαρχηγού Ματθαίου Μυλωνογιάννη. Από νεαρή ηλικία ακολούθησε τον πατέρα του στην Αθήνα όπου και σπούδασε ιατρική ως υπότροφος του Βασιλέως Γεωργίου του Α΄ "τιμής ένεκεν" προς τον πατέρα του. Περάτωσε τις σπουδές του αναγνωριζόμενος διδάκτωρ του ΕΚΠΑ με βαθμό «λίαν καλώς». Στη συνέχεια, επέστρεψε στη Κρήτη ασκώντας το επάγγελμα του ιατρού. Κατά τα πρώτα γεγονότα του 1895 συμμετείχε από τους πρώτους στη πρόσκληση του Μανούσου Κούνδουρου υπό την προεδρία του οποίου και εξελέγη πρώτος αντιπρόεδρος στη λεγόμενη Μεταπολιτευτική Επιτροπή Κρήτης, η οποία και ανέλαβε το συντονισμό και την όλη επαναστατική δράση της περιόδου 1895 - 1896. Συμμετείχε σε πολλές μάχες καθώς και στη πολιορκία του Βάμου.

Στη συνέχεια εξελέγη μέλος της υπό τον Ιωάννη Σφακιανάκη, εκτελεστική επιτροπή που ανέλαβε τη διοίκηση της Κρήτης μέχρι την άφιξη στα Χανιά του Πρίγκιπα Γεωργίου της Ελλάδας και Δανίας, οπότε και διορίστηκε (1899) νομάρχης Λασιθίου. Αργότερα ανέλαβε σύμβουλος επί των Εσωτερικών και στη συνέχεια νομάρχης Χανίων (το 1902 και το 1904).

Όταν το 1906 ολοκλήρωσε την αποστολή του, ο Πρίγκιπας Γεώργιος οπότε και ανακλήθηκε στην Αθήνα, ο Γεώργιος Μυλωνογιάννης προκειμένου να ματαιώσει την αναχώρηση του πρίγκιπα διοργάνωσε μαζί με τους Μ. Κούνδουρο, Γ. Δασκαλογιάννη, Λ. Λιωνάκη, Γ. Γαλάνη κ.ά. ένοπλο κίνημα. Τέσσερα χρόνια αργότερα το 1910, απετέλεσε μέλος της υπό τον Ε. Βενιζέλο κρητικής κυβέρνησης. Το 1912, σχηματίζοντας ισχυρό σώμα Κρητών συμμετείχε στις στρατιωτικές επιχειρήσεις στην Ήπειρο μέχρι το τέλος των Βαλκανικών Πολέμων. Από τότε λόγω κλονισμού της υγείας του δεν αναμίχθηκε πλέον στα κοινά. Τιμήθηκε με πλείστα παράσημα από τον Βασιλέα Γεώργιο, τον Πρίγκιπα Γεώργιο, τον Βασιλέα Κωνσταντίνο τον Α΄ καθώς και από την ελληνική κυβέρνηση και την Κρητική Πολιτεία.

## Παραπομπές


## Πηγές
* "Μεγάλη Ελληνική Εγκυκλοπαίδεια" τομ.ΙΖ΄, σελ.866.

Κατηγορία:Έλληνες αγωνιστές του 19ου αιώνα
Κατηγορία:Κρητικοί οπλαρχηγοί
Κατηγορία:Νομάρχες Λασιθίου
Κατηγορία:Νομάρχες Χανίων
Κατηγορία:Ιατροί του 19ου αιώνα
Κατηγορία:Ιατροί του 20ού αιώνα
Βουλή των Αντιπροσώπων της Χαβάης

Η **Βουλή των Αντιπροσώπων της Χαβάης** (αγγλικά: *Hawaii House of Representatives*, χαβανέζικα: *Hale ʻAhaʻōlelo Makaʻāinana*) είναι η κάτω βουλή του Πολιτειακού Νομοθετικού Σώματος της Χαβάης. Σύμφωνα με το Άρθρο III, Ενότητα 3 του Συντάγματος της Χαβάης, τροποποιημένο κατά την 1978 constitutional convention, η Βουλή των Αντιπροσώπων αποτελείται από 51 μέλη που εκπροσωπούν έναν ίσο αριθμό περιφερειών στα νησιά. Ηγέτης της είναι ο  Speaker της Βουλής ο οποίος εκλέγεται από τα μέλη της Βουλής, με τους αρχηγούς της πλειοψηφίας και της μειοψηφίας να εκλέγονται από τις αντίστοιχες κοινοβουλευτικές ομάδες του κόμματός τους.

## Αναφορές


## Πηγές
*Hawaii State Legislature
*Hawaii State Legislature Legislative Reference Bureau
*Hawaii State House of Representatives
*Hawaii State Senate

Κατηγορία:Χαβάη
Χαβαη
Αυτόματη γραφή

**Αυτόματη γραφή** είναι ένας τρόπος γραφής κατά τον οποίο η σκέψη εκφράζεται ελεύθερα και αυτόματα, χωρίς εμπόδια και περιορισμούς από τους κανόνες της λογικής και ηθικής. Τον όρο καθιέρωσε ο Γάλλος λογοτέχνης Αντρέ Μπρετόν στο Πρώτο Μανιφέστο του υπερρεαλισμού (σουρεαλισμού) που δημοσίευσε το 1924. Μέσα από την αυτόματη γραφή οι υπερρεαλιστές ζήτησαν να βρουν ασυνήθιστους τρόπους έμπνευσης και άμεση επαφή με το υποσυνείδητο. Θέλησαν να απελευθερώσουν την φαντασία από τα δεσμά των λογικών και των λογοτεχνικών κανόνων και να βγάλουν τη λογοτεχνία από το αδιέξοδο που είχε φτάσει με τον Πρώτο Παγκόσμιο Πόλεμο. Πολλοί Έλληνες ποιητές της Γενιάς του Τριάντα δέχτηκαν την επίδραση του υπερρεαλισμού όπως ο Ανδρέας Εμπειρίκος και ο Νίκος Εγγονόπουλος. 

## Φωτογραφία
Οι σουρεαλιστές χρησιμοποίησαν την φωτογραφία ως ένα εκφραστικό μέσο που συσχετίζεται με την πραγματικότητα και μπορεί να αξιοποιηθεί η αυτόματη λειτουργία παραγωγής. Μια ιδέα είναι ότι απομονώνοντας εικόνες από ένα πλαίσιο ανάγνωσης και στην συνέχεια η παρουσίαση αυτών σε ένα διαφορετικό πλαίσιο ανάγνωσης θεωρείται σουρεαλιστική πρακτική. Ακόμη και μια φωτογραφία ντοκουμέντο μπορεί να τοποθετηθεί σε άλλο πλαίσιο χρησιμοποιώντας την κατάλληλη λεζάντα ή συνοδευτικό κείμενο. Άλλη ιδέα ήταν τα φωτογράμματα ή οι σκηνοθετημένες εικόνες αντικειμένων (που συνήθως καταστρέφονταν μετά το τέλος της φωτογράφισης). Σύμφωνα με την θεωρία των σουρεαλιστών η χρήση των αντικειμένων αυτών μπορεί να απελευθερώσει επιθυμίες του ασυνείδητου. Για παράδειγμα ο Αντρέ Μπρετόν πήγαινε συχνά σε παζάρια για να βρει αντικείμενα άλλης εποχής, ακόμη και άχρηστα ή και ακρωτηριασμένα αλλά και ταλαιπωρημένες φωτογραφίες του 19ου αιώνα. Τοποθετώντας ένα αντικείμενο, ακόμη και σκουπίδι σε διαφορετικό εννοιολογικό πλαίσιο μπορεί να διαβαστεί με διαφορετικό τρόπο. Για παράδειγμα ο Μαν Ρέι επέλεξε να φωτογραφήσει τα *Μαθηματικά Αντικείμενα.* Μετά από επίσκεψη στο Ινστιτούτο Ανρί Πουανκαρέ στο Παρίσι βρήκε μια συλλογή τριών διαστάσεων μαθηματικών μοντέλων. Αυτά τα μοντέλα ήταν μαθηματικές εξισώσεις οι οποίες είχαν μοντελοποιηθεί σε πραγματικά τριών διαστάσεων αντικείμενα. Επέλεξε κατάλληλους φωτισμούς και οπτικές γωνίες κατά την διάρκεια φωτογράφισης των μοντέλων αυτών δημιουργώντας συνειρμούς ότι έχουμε φόρμες ανθρώπων και άλλα ανατομικά χαρακτηριστικά.  Τα φωτογραφικά κολάζ ή φωτομοντάζ αντικειμένουν ήταν άλλη μια ιδέα αυτοματισμού, αντιπαραθέτοντας ετερόκλητα στοιχεία όπως αντικείμενα, κείμενα, διαφημήσεις μπορούσε να προκαλέσε ακόμη και προσβολή της "δημοσίας αιδούς" ή της "φαντασίας του κοινού". Το φαινόμενο Sabattier ή σολαριζασιόν χρησιμοποιούταν επίσης κατά την διάρκεια εμφάνισης των ασπρόμαυρων φωτογραφιών στον σκοτεινό θάλαμο. Κατά την διάρκεια της εμφάνισης της εικόνας μέσα στα χημικά ένα ξαφνικός φωτισμός μέσα στο κόκκινο φως ασφαλείας του σκοτεινού θαλάμου οδηγεί στην μερική αντιστροφή των τόνων αλλά και των περιγραμμάτων. 

## Παραπομπές


Κατηγορία:Πνευματισμός
Κατηγορία:Φωτογραφία
Απάμεια Καππαδοκίας

Η **Απάμεια** ήταν αρχαία ελληνική πόλη της Καππαδοκίας της Μικράς Ασίας.

Η μοναδική αναφορά για την πόλη γίνεται από τον Πλίνιο τον Πρεσβύτερο. Βρισκόταν στα σύνορα Καππαδοκίας, Καταονίας, Κιλικίας και Αρμενίας. Λεγόταν αλλιώς και **Δαμέα**, αλλά ο είτε ο **[[Σέλευκος Α' Νικάτωρ|Σέλευκος Νικάτωρ]]** είτε ο **[[Αντίοχος Α΄ Σωτήρ]]** την μετονόμασε σε Απάμεια, προς τιμήν της Απάμης. Στην ευρύτερη περιοχή της καππαδοκικής Απαμείας, κατοικούσαν οι υποτεταγμένες άγριες φυλές των Αρινέων και Καπρεατών.

Άγνωστη είναι η σημερινή της τοποθεσία, μάλλον θα βρισκόταν στη σημερινή Τουρκία.

## Παραπομπές


Κατηγορία:Αρχαίες πόλεις της Καππαδοκίας
Γιώργος Δαύκος

Ο **Γιώργος Δαύκος** (γεν. Δράμα 8 Ιανουαρίου 1959, ύψος 1,80 μ.) είναι Έλληνας παλαίμαχος πρώην διεθνής ποδοσφαιριστής και πρωταθλητής Β΄Εθνικής, που αγωνίζονταν στη θέση του τερματοφύλακα και έκανε πολυετή καριέρα στα επαγγελματικά πρωταθλήματα, με τα χρώματα τεσσάρων διαφορετικών συλλόγων.Τερμάτησε την ποδοσφαιρική του καριέρα στην ερασιτεχνική ομάδα του Νομού Δράμας Ηρακλή Παρανεστίου

## Βιογραφία
Ο Δαύκος ξεκίνησε τη σταδιοδρομία του σε μικρή ηλικία, από τους ερασιτέχνες της Δόξας Δράμας, όπου και παρέμεινε μέχρι την περίοδο 1975-76, οπότε και προωθήθηκε στην πρώτη ομάδα, η οποία τότε αγωνίζονταν στη Β΄Εθνική. Την περίοδο 1979-80 πραγματοποίησε το ντεμπούτο του στην Α΄Εθνική και το καλοκάιρι του 1982 μεταγράφηκε στον Παναθηναϊκό. Τρία χρόνια μετά επέστρεψε στη Δόξα, συνεχίζοντας σε αυτήν για τα επόμενα 6 χρόνια, ενώ ενδιάμεσα κέρδισε τίτλο Β΄Εθνικής (1988. Παίζοντας πάντα στη μεγάλη κατηγορία, αποτέλεσε στέλεχος του Αθηναϊκού (3 σεζόν) και της Παναχαϊκής. Τερμάτισε την πλούσια καριέρα του το 1997 σε ηλικία 38 ετών, έχοντας συμπληρώσει **316** συμμετοχές σε επίσημους αγώνες πρωταθλήματος της Α΄Εθνικής Κατηγορίας. Ακόμη,πήρε μέρος σε 55 συναντήσεις της Β΄Εθνικής, *σύνολο 371 παρουσίες* σαν βασικός τερματοφύλακας. Ο Δαύκος αγωνίσθηκε επίσης και στην ερασιτεχνική ομάδα των Ποντίων Ροδόπης, που διακρίθηκε στο Κύπελλο Ερασιτεχνών Ελλάδας, το 1997-98.

Εδώ και αρκετά χρόνια, είναι ενταγμένος στο προπονητικό τιμ των Ακαδημιών της Δόξας Δράμας. Ο γιος του αγωνίζεται στην ομάδα της Δόξας, που την περίοδο 2011-2012 έπαιξε στη Σούπερ Λίγκα.

## Πηγές

* Διεθνής αθλητική ιστοσελίδα
* Γεώργιος Παγιωτέλης-"Το Έπος της Α' Εθνικής" (ένθετο αθλητικού περιοδικού "Οι Παγκόσμιοι"-"Κλ. Γεωργαλάς Ε.Π.Ε.")
* "40 Χρόνια Ποδόσφαιρο και ΠΡΟ-ΠΟ" (έκδοση εφημερίδας "Προπόραμα"-2000)
## Παραπομπές


Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αθηναϊκού
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Παναχαϊκής
Δημήτρης Δοξάκης

Ο **Δημήτρης Δοξάκης** (Θεσσαλονίκη, 16 Ιουλίου 1998) είναι Έλληνας γυμναστής καλαθοσφαίρισης στον Ηρακλή από τον Ιούλιο του 2025.

## Καριέρα στο ποδόσφαιρο
Ο Δημήτρης Δοξάκης είναι παλαίμαχος ποδοσφαιριστής ο οποίος αγωνιζόταν στη θέση του αμυντικού μέσου.

## Καριέρα στην καλαθοσφαίριση
Μεγαλώνοντας σε μια άκρως αθλητική οικογένεια λόγω του πατέρα του, Γιώργου Δοξάκη, επέλεξε και αυτός να εμπλακεί στον χώρο του μπάσκετ με διαφορετικό ρόλο, αυτόν του γυμναστή. Αποφοίτησε από το Αριστοτέλειο Πανεπιστήμιο Θεσσαλονίκης στο τμήμα της Επιστήμης της Φυσικής Αγωγής και του Αθλητισμού (Τ.Ε.Φ.Α.Α.) και αμέσως ταξίδεψε στις Η.Π.Α. και συγκεκριμένα στην πολιτεία της Φλόριντας για να εργαστεί στο Πανεπιστήμιο της Νότιας Φλόριντας. Εκεί είχε τις πρώτες του εμπειρίες, δουλεύοντας με το αμερικανικό ποδόσφαιρο και την ανδρική/γυναικεία καλαθοσφαίριση.

Στη συνέχεια επέστρεψε στην Ελλάδα την αγωνιστική περίοδο 2022–2023 και εργάστηκε στον Άρη Θεσσαλονίκης, καταλαμβάνοντας την 8η θέση στη Greek Basket League. Το καλοκαίρι του 2023 ανέλαβε την Εθνική Ομάδα Κοριτσιών Κ18 με αποτέλεσμα την 3η θέση και το χάλκινο μετάλλιο στο Πανευρωπαϊκό Πρωτάθλημα Εθνικών Ομάδων που διαδραματίστηκε στη Βουλγαρία. Την αγωνιστική περίοδο 2023–2024 ανέλαβε καθήκοντα στην ομάδα του Κολοσσού Ρόδου, ως επικεφαλής προπονητής δύναμης & φυσικής κατάστασης, κατακτώντας την 6η θέση στη Greek Basket League, και κατοχυρώνοντας το ευρωπαϊκό εισιτήριο για το FIBA Champions League.

## Προσωπική ζωή
Ο Δημήτρης Δοξάκης είναι υιός του Γιώργου Δοξάκη, παλαίμαχου καλαθοσφαιριστή.

## Παραπομπές


## Εξωτερικοί σύνδεσμοι
* 

Κατηγορία:Έλληνες γυμναστές
Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Παναιγιάλειου
Κατηγορία:Ποδοσφαιριστές Μακεδονικού
Άρης Αγγελόπουλος

Ο **Άρης Αγγελόπουλος** , (Αντίρριο ? ),  είναι Έλληνας παλαίμαχος αθλητής της πετοσφαίρισης και σήμερα προπονητής. Έχει συνδέσει το όνομά του με την Ε.Α. Πατρών αρχικά σαν  παίκτης κι έπειτα προπονητής. 

## Βιογραφικά στοιχεία
Ξεκίνησε την πετοσφαίριση από την Ε.Α. Πατρών το 1974 έως το 1988 , εκτός το 1980-81 που έπαιξε στην τότε Γιουγκοσλαβική Όμπιλιτς Βελιγραδίου. Με το τέλος τη καριέρας του ξεκίνησε προπονητής στην ΕΑ Πατρών από το 1985 ως 2004 όπου την πήρε από το τοπικό πρωτάθλημα και την οδήγησε στην Α1 εθνική. Το 2002-2004 ήταν και προπονητής στην Εθνική εφήβων, και το 2003-2005 ήταν στο προπονητικό τιμ της Εθνικής αντρών . Από το 2005 είναι προπονητής στην Παναχαϊκή Γ.Ε. την οποία ανέβασε από την Γ' εθνική στην Α2 εθνική κατηγορία.την περιοδο 2012-2013 την ανεβασε για πρωτη φορα στην α1
Με την εθνική αντρών ήταν στο πάγκο της στους Ολυμπιακούς αγώνες 2004 εκτελώντας χρέη Β' προπονητή (βοηθός). Σήμερα είναι καθηγητής φυσικής αγωγής στο Πανεπιστήμιο Πατρών, είναι παντρεμένος με την Άννα Βάσιτς κι έχουν έναν γιο τον Νίκο, διεθνή αθλητή της πετοσφαίρισης.

## Παραπομπές


Κατηγορία:Έλληνες αθλητές της πετοσφαίρισης
Κατηγορία:Βιογραφία-επέκταση
Κατηγορία:Πετοσφαιριστές Ε.Α. Πατρών
Κατηγορία:Προπονητές πετοσφαίρισης Παναχαϊκής
Κατηγορία:Έλληνες προπονητές πετοσφαίρισης
Κατηγορία:Έλληνες γυμναστές
Μιχάλης Κουρέτας

Ο **Μιχάλης Κουρέτας**, (Πάτρα 1965), είναι Έλληνας πρώην διεθνής αθλητής της υδατοσφαίρισης και σήμερα επιχειρηματίας που δραστηριοποιείται στον χώρο των ιατρικών και φαρμακευτικών ειδών.

Ξεκίνησε από την κολύμβηση του Ν.Ο. Πατρών το 1979 και από το 1980 στην υδατοσφαίριση, το 1981 αναφέρεται βασικός στην ομάδα υδατοσφαίρισης. Το 1984 πήρε μεταγραφή στον Ολυμπιακό Πειραιώς όπου αναδείχθηκε πρώτος σκόρερ της Α1 εθνικής στην πρώτη του σεζόν. Το 1990 επέστρεψε στον Ν.Ο. Πατρών για να σταματήσει το 1993. Στην εθνική Ελλάδος αντρών αγωνίστηκε με προπονητή τον Ιταλό Ριπέτο.

Στο τέλος της καριέρας του έγινε διαιτητής υδατοσφαίρισης με σήμα της FINA. Έχει σφυρίξει στο ελληνικό πρωτάθλημα αλλά και σε όλες σχεδόν τις διεθνής διοργανώσεις συνήθως μαζί με τον παλιό του συμπαίκτη Α. Μοίραλη  Το 2009 σφύριξε τον τελικό του *FINA World League*.

## Παραπομπές


Κατηγορία:Έλληνες υδατοσφαιριστές
Κατηγορία:Υδατοσφαιριστές ΟΣΦΠ
Κατηγορία:Υδατοσφαιριστές του Ν.Ο. Πατρών
Κατηγορία:Κολυμβητές του Ν.Ο. Πατρών
Κατηγορία:Έλληνες αθλητές της κολύμβησης
Κατηγορία:Έλληνες διαιτητές της υδατοσφαίρισης
Κατηγορία:Υδατοσφαιριστές Εθνικής Ελλάδας
Πανελλήνιος Γ.Σ. (ποδόσφαιρο ανδρών)

Ο **[[Πανελλήνιος Γυμναστικός Σύλλογος]]** υπήρξε ένας από του πρωτοπόρους ελληνικούς συλλόγους στην εισαγωγή και την εξάπλωση του ποδοσφαίρου στην Ελλάδα. Συμμετείχε επίσης στον πρώτο ελληνικό ποδοσφαιρικό αγώνα και στα πρώτα πανελλήνια πρωταθλήματα του ΣΕΑΓΣ. Το τμήμα δεν είναι ενεργό από το 1908.

## Ιστορία
Στις 13 Ιανουαρίου του 1894 το διοικητικό συμβούλιο του Πανελληνίου αποφάσισε να εντάξει το ποδόσφαιρο στις δραστηριότητες του συλλόγου. Στις 29 Μαΐου του 1895 δημιουργείται τμήμα ποδοσφαίρου και έως το 1900 το ποδόσφαιρο καλλιεργείται στο γυμναστήριο της ομάδας σε ημερήσια διάταξη. Το 1899 ο Πανελλήνιος και ο Ποδηλατικός Όμιλος αγωνίστηκαν στον πρώτο ποδοσφαιρικό αγώνα που διεξήχθη στην Ελλάδα.

Η πρώτη προσπάθεια συστηματικής ενασχόλησης με το ποδόσφαιρο στον Πανελλήνιο έγινε από τους αδελφούς Καλαφάτη. Ο Γιώργος και ο Αλέξανδρος Καλαφάτης είχαν διαγραφεί από τον Εθνικό ΓΣ στις 3 Σεπτεμβρίου του 1906. Στις 18 Σεπτεμβρίου οι δυο αθλητές εγγράφηκαν στον Πανελλήνιο ΓΣ. Εκεί ασχολήθηκαν με τη δημιουργία μιας αξιόμαχης ομάδας.

Ο Πανελλήνιος ΓΣ συμμετείχε στο Πανελλήνιο Πρωτάθλημα του 1906 και κατατάχθηκε 3ος και τελευταίος μεταξύ των ομάδων. Στο Πρωτάθλημα του 1907 ο Πανελλήνιος τερμάτισε στην 4η θέση από τις 4 ομάδες που συμμετείχαν. Η σύνθεση της ομάδας περιλάμβανε τους αθλητές: Κωνσταντίνος Τσικλητήρας (τερματοφύλακας),  Δ. Παππάς, Μ. Ζαχαράκης (οπισθοφύλακες), Στ. Κουτρούμπης (αρχηγός), Δ. Σκουτέρης (μέσοι), Κ. Παπαηλιόπουλος, Ε. Αποστολόπουλος, Π. Οικονομίδης, Π. Κατσαρός, Γ. Αποστολόπουλος (εμπροσθοφύλακες).

[thumb|right|100px|[Γιώργος Καλαφάτης]]
[thumb|right|100px|[Κωστής Τσικλητήρας]]

Αγωνιζόμενος στο Πρωτάθλημα της περιόδου 1907-1908 ο Πανελλήνιος ΓΣ τερμάτισε στην 4η και τελευταία θέση. Ηττήθηκε με 3-1 από τον Εθνικό ΓΣ, σημείωσε ισοπαλία με τον Πειραϊκό Σύνδεσμο, όμως η ήττα του με 21-0 από το Γουδί δημιούργησε κλίμα δυσαρέσκειας στο σύλλογο. Μετά τη συντριπτική ήττα η διοίκηση του Πανελληνίου ΓΣ αποφάσισε να καταργήσει το ποδοσφαιρικό τμήμα. Ο Γιώργος Καλαφάτης μαζί με τον Δ.Παππά και έναν ακόμα αθλητή αποτελούσαν τους 3 καλύτερους αθλητές της ομάδας και ένα μήνα νωρίτερα με αυτούς στη σύνθεσή του ο Πανελλήνιος είχε κερδίσει το Γουδί. Στον ταπεινωτικό αγώνα με το Γουδί δεν αγωνίστηκαν λόγω προστριβής τους με τη διοίκηση.

Μετά από τη διακοπή λειτουργίας του ποδοσφαιρικού τμήματος του Πανελληνίου ο Γιώργος και ο Αλέξανδρος Καλαφάτης προχώρησαν στην ίδρυση του ΠΟΑ. Στις 10 Μαρτίου του 1908 ο Πανελλήνιος ΓΣ ενημερώθηκε από τον ΠΟΑ για την ίδρυσή του και οι 2 ομάδες σύναψαν φιλικές σχέσεις. Το Σεπτέμβριο του 1919 προτάθηκε από το σύμβουλο του Πανελληνίου ΓΣ η ένωσή του με την ομάδα του Καλαφάτη, η οποία είχε πάρει το όνομα Πανελλήνιος Ποδοσφαιρικός Όμιλος αλλά η συγχώνευση δεν κατέστη εφικτή μετά την άρνηση του ΠΠΟ.

## Αξιόλογοι αθλητές
*  Δ. Παππάς
*  Κωνσταντίνος Τσικλητήρας
*  Γιώργος Καλαφάτης 
*  Στ. Κουτρούμπης
*  Αλέξανδρος Καλαφάτης

## Έδρα
Έδρα του ήταν το Γήπεδο Πανελληνίου επί της Λεωφ. Αλεξάνδρας.

## Παραπομπές


## Εξωτερικοί σύνδεσμοι
* 

*
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1895
Γιώργος Μουκέας

Ο **Γιώργος Μουκέας** (γεν. Νίκαια, Πειραιάς, 17 Ιανουαρίου 1957, ύψος 1,90 μ.) είναι Έλληνας παλαίμαχος πρώην διεθνής ποδοσφαιριστής, που αγωνίζονταν στη θέση του τερματοφύλακα. Έπαιξε για πολλά χρόνια στον Εθνικό Πειραιώς και μια χρονιά στον Ολυμπιακό, στο πρωτάθλημα της Α' Εθνικής, συμπληρώνοντας **139** συμμετοχές σε επίσημους αγώνες της μεγάλης κατηγορίας. Με την Εθνική Ομάδα έχει δυο συμμετοχές, σε διεθνείς φιλικούς αγώνες με την Κύπρο και την Αυστραλία.

## Βιογραφικό

Ο Μουκέας ξεκίνησε το ποδόσφαιρο στην ερασιτεχνική ομάδα της Θύελλας Κορυδαλλού και το καλοκαίρι του 1973 εντάχθηκε στους ερασιτέχνες του Αιγάλεω, χωρίς τελικά να προωθηθεί στην πρώτη ομάδα. Το 1975 υπέγραψε στον Παναρκαδικό, με τον οποίο έπαιξε για τρία συνεχόμενα έτη στο πρωτάθλημα της Β΄Εθνικής.

Το καλοκαίρι του 1978 μεταγράφηκε στον Εθνικό, όπου έπαιξε 7 συνεχόμενες χρονιές με ιδιαίτερη επιτυχία. Το 1985 υπέγραψε με πολλά όνειρα στον Ολυμπιακό, αλλά δεν κατάφερε να καθιερωθεί. Την τριετία 1987–1989 ήταν ο βασικός γκολκίπερ του Αχαρναϊκού, για να κλείσει τη σταδιοδρομία του στην Προοδευτική, το 1991.

Ο γιος του Άγγελος Μουκέας (γεν. 1986) είναι επίσης ποδοσφαιριστής που παίζει στη θέση του τερματοφύλακα και έχει αγωνιστεί σαν επαγγελματίας με Προοδευτική, Καλαμάτα, Αστέρα Τρίπολης, Εθνικό Αστέρα, Ηλυσιακό, Δόξα Βύρωνα και Αιγάλεω.

## Αναλυτικά η καριέρα του
Αναλυτικά η πορεία της ποδοσφαιρικής του σταδιοδρομίας ανά αγωνιστική περίοδο:

## Παραπομπές


## Πηγές

* "40 Χρόνια Ποδόσφαιρο και ΠΡΟ-ΠΟ"-Έκδοση εφημερίδας "ΠΡΟΠΟΡΑΜΑ" (2000)
* Γεώργιος Παγιωτέλης, "Το έπος της Α΄Εθνικής" (ένθετο περιοδικού "Οι Παγκόσμιοι", έκδοση "Κλ. Γεωργαλάς Ε.Π.Ε.")
* Διεθνής αθλητική ιστοσελίδα
* Ηλεκτρονικό αρχείο εφημερίδας "Αθλητική Ηχώ"

Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Παναρκαδικού Α.Ο.
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Εθνικής Ελλάδος
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Γ΄ Εθνικής Ελλάδας
Χρήστος Μπαρμπέρης

Ο **Χρήστος Μπαρμπέρης** (28 Απριλίου 1913 - 19 Οκτωβρίου 2007) ήταν Έλληνας πολιτικός.
## Βιογραφία
Γεννήθηκε στο Κυριάκι Λιβαδειάς το 1913, και απεβίωσε το 2007. Ήταν γιος του Γεωργίου Χ. Μπαρμπέρη και της Γεωργίας Τσάμη. Αποφοίτησε από το Γυμνάσιο Λιβαδειάς και τη Νομική Σχολή του Πανεπιστημίου Αθηνών το 1934.

## Πολιτική δράση
Είχε έντονη πολιτική δράση από τα μαθητικά και φοιτητικά του χρόνια ως μέλος της Ο.Κ.Ν.Ε. Γνωρίστηκε με ηγετικές προσωπικότητες και διανοούμενους της Αριστεράς όπως τον Κ. Βάρναλη και τον Β. Ρώτα.

Κατά τη Γερμανική Κατοχή εγκαθίσταται στη Λιβαδειά, και αναλαμβάνει την οργάνωση και συγκρότηση των πρώτων αντιστασιακών οργανώσεων στη Βοιωτία. Ήταν μέλος του ΚΚΕ. Ήταν  καπετάνιος ενός από τα τέσσερα Συντάγματα του Ε.Λ.Α.Σ., του τρίτου μέχρι τον Απρίλιο του [1944], ενώ τον Σεπτέμβριο του ίδιου έτους ορίζεται Διοικητικός Αντιπρόσωπος «Νομάρχης» Βοιωτίας.
Κατά την απελευθέρωση καλείται από τον Γιάννη Ζεύγο, Υπουργό Γεωργίας της Κυβέρνησης Εθνικής Ενότητας, να συντονίσει την διανομή 222.000 χιλ. στρέμματα καλλιεργούμενης γης της Αγγλικής Εταιρείας Κωπαΐδας στους ακτήμονες των επαρχιών Λιβαδειάς, Θήβας και Λοκρίδας. 

Μετά τα Δεκεμβριανά και τη συμφωνία της Βάρκιζας φυλακίστηκε και εξορίστηκε πολλάκις.
Το 1951 ήταν υποψήφιος Βουλευτής Νομού Βοιωτίας της Ε.Δ.Α. Την 21ην Απριλίου 1967 συνελήφθη και εξορίστηκε στο Παρθένι της Λέρου. 

Με την διάσπαση του Κ.Κ.Ε. εντάχθηκε στο Κ.Κ.Ε. Εσωτερικού και αργότερα στον ΣΥΝ, όπου παρέμεινε μέλος μέχρι το τέλος της ζωής του.

Το 1999 ο Χρήστος Μπαρμπέρης και οι αδελφές του, Βασιλική και Μάρθα, ιδρύουν το Ίδρυμα «ΓΕΩΡΓΙΟΥ Χ. ΜΠΑΡΜΠΕΡΗ» στο οποίο άφησαν όλη τους την περιουσία.
 
Σκοπός του ιδρύματος είναι να χορηγεί υποτροφίες στους καλύτερους από τους νεοεισερχόμενους στις Πανεπιστημιακές Σχολές 
Ιατρικής, Μαθηματικών, Φιλολογίας και Βιολογίας για όλα τα έτη σπουδών τους, και να ενισχύονται ετησίως η Δημόσια Κεντρική Βιβλιοθήκη Λιβαδειάς, και τα Γηροκομεία «Άγιος Βλάσιος» και «Εστία Μητέρας»

## Πηγές
* Βοιωτικός Κόσμος: Μπαρμπέρης Χρήστος Γ. (1913-2007)

Κατηγορία:Νομάρχες Βοιωτίας
Νίκος Βασιλείου

Ο **Νίκος Βασιλείου**, (Πάτρα 1958), ήταν Έλληνας διεθνής αθλητής της κολύμβησης και της υδατοσφαίρισης έπειτα προπονητής και διαιτητής στο ίδιο άθλημα. Είναι παντρεμένος με τρία παιδιά και είναι καθηγητής φυσικής αγωγής στο Πανεπιστήμιο Πατρών. Είναι επίσης διαιτητής υδατοσφαίρισης διεθνής με σήμα FINA.

Ξεκίνησε να παίζει υδατοσφαίριση από τον Ν.Ο. Πατρών το 1966 ως το 1981 που πήγε στην Α.Ν.Ο. Γλυφάδα για να τερματίσει την καριέρα του στον Ο.Π.Α.Θ.Α.. 
Από το 1982 άρχισε να ασκεί την προπονητική και ξεκίνησε από τον Ν.Ο. Πατρών.

Παράλληλα με την υδατοσφαίριση ήταν και στο τμήμα κολύμβησης του ΝΟ Πατρών όπου ήταν και διεθνής , πρώτη φορά με την εθνική νέων το 1974 κι έπειτα με την εθνική αντρών. Το 1973 στο πανελλήνιο νέων-νεανίδων στα 100 μ. ελευθέρας ήταν 4ος αλλά ήταν 2ος στα 200 ελευθέρας . Το 1974 ήταν πρώτος στους *περιφερειακούς αγώνες δυτικής Ελλάδας* στα 100 μέτρα ελευθέρας και την ίδια χρονιά ήταν αν συμμετάσχει με την εθνική νέων στους Βαλκανικούς αγώνες κάτι που δνε έγινε λο΄γω της Τουρκικής εισβολής στην Κύπρο. Στο πανεπαρχιακό του 1974 ήταν 2ος στα 200 ελευθέρας και στο πανελλήνιο πρωτάθλημα ήταν 5ος στα 100 ελευθέρας . 

Με την εθνική ομάδα αντρών πήρε μέρος το 1978 στο Βαλκανικό κύπελο, ενώ στα 100 ελευθέρας είχε προσωπικό ρεκόρ κάτω από ένα λεπτό, 59,32  . 

## Παραπομπές


Κατηγορία:Κολυμβητές του Ν.Ο. Πατρών
Κατηγορία:Υδατοσφαιριστές του Ν.Ο. Πατρών
Κατηγορία:Έλληνες διαιτητές της υδατοσφαίρισης
Κατηγορία:Έλληνες προπονητές υδατοσφαίρισης
Κατηγορία:Έλληνες αθλητές της κολύμβησης
Κατηγορία:Προπονητές υδατοσφαίρισης Ν.Ο. Πατρών
Κατηγορία:Έλληνες γυμναστές
Χρήστος Αρβανίτης

Ο **Χρίστος Αρβανίτης** (23 Ιανουαρίου 1953) είναι Έλληνας παλαίμαχος διεθνής ποδοσφαιριστής, που αγωνιζόταν στη θέση του τερματοφύλακα. Διακρινόταν ιδιαίτερα για τα αντανακλαστικά του και τις σωστές τοποθετήσεις στην εστία του.

## Καριέρα
### Σε συλλογικό επίπεδο
Ο Χρήστος Αρβανίτης ξεκίνησε το ποδόσφαιρο σε μικρή ηλικία στον Εθνικό Πειραιά, οι φίλαθλοι του οποίου τον αποκαλούσαν "*παιδί-θαύμα*" για τη φρενήρη εξέλιξή του. Πραγματοποίησε το ντεμπούτο του στην Α΄ Εθνική σε ηλικία 18 ετών, ως βασικός τερματοφύλακας και δεν αγωνίστηκε ποτέ σε χαμηλότερο επίπεδο. Τερμάτισε την καριέρα του το 1989, στο 37ο έτος της ηλικίας του, αφού προηγουμένως είχε λάβει μέρος σε 364 επίσημους αγώνες πρωταθλήματος, με τα χρώματα 4 διαφορετικών ομάδων και συγκεκριμένα -πλην του Εθνικού- του Ολυμπιακού, της ΑΕΚ και του Λεβαδειακού.

### Στις εθνικές ομάδες
Αγωνίστηκε 2 φορές με την εθνική Ελλάδας (1976 και 1979), ενώ υπήρξε διεθνής τόσο με την εθνική Ελπίδων όσο και με την ολυμπιακή ομάδα (δύο φορές το 1983).

## Τίτλοι
Πρωταθλήματα 1980, 1981, 1982, 1987

Κύπελλα Ελλάδας 1981,1983

## Μετά το ποδόσφαιρο
Το 2017 εργάστηκε ως τεχνικός διευθυντής της ακαδημίας Nestoras FC, του θρυλικού Κώστα Νεστορίδη.

## Παραπομπές


## Πηγές

* "40 Χρόνια Ποδόσφαιρο και ΠΡΟ-ΠΟ"-Έκδοση εφημερίδας "ΠΡΟΠΟΡΑΜΑ" (2000)
* Γεώργιος Παγιωτέλης, "Το έπος της Α΄Εθνικής" (ένθετο περιοδικού "Οι Παγκόσμιοι", έκδοση "Κλ. Γεωργαλάς Ε.Π.Ε.")
* Διεθνής αθλητική ιστοσελίδα
* Ηλεκτρονικό αρχείο εφημερίδας "Αθλητική Ηχώ"

Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Εθνικής Ελλάδος
Κατηγορία:Τερματοφύλακες ποδοσφαιριστές
Ταρτραζίνη

μικρογραφία|Πασχαλιάτικα αυγά βαμμένα με ταρτραζίνη
Η **ταρτραζίνη** (αγγλικά: *tartrazine*) είναι συνθετική χρωστική που χρησιμοποιείται για τη χρώση τροφίμων, καλλυντικών και φαρμάκων. Από χημική άποψη ανήκει στα αζωχρώματα. Έχει κίτρινο έως πορτοκαλί χρώμα και είναι διαλυτή στο νερό. Σαν πρόσθετο τροφίμων στην Ευρωπαϊκή Ένωση έχει τον κωδικό Ε102, κατά το διεθνές σύστημα C.I. 19140, και στις Η.Π.Α. FD&C Yellow 5.

Παλαιότερες έρευνες συνέδεαν την ταρτραζίνη με την πρόκληση υπερκινητικότητας σε παιδιά και αλλεργικές ή άλλες αντιδράσεις σε ενήλικες. Αυτά δεν επιβεβαιώνονται από νεώτερες μελέτες και φαίνεται ότι οι αντιδράσεις στην ταρτραζίνη είναι ανάλογες με αυτές προς φυσικές ουσίες.

Χρησιμοποιείται για τη χρώση γλυκών και ζαχαρωτών, σε αναψυκτικά, πουτίγκες, δημητριακά, σάλτσες, παγωτά, τσίχλες, ζελέδες, μαρμελάδες, και στη φαρμακευτική σε διάφορα χάπια.

## Βιβλιογραφία
* Αργυράκος, Γεώργιος (2011). *«Τα πρόσθετα των τροφίμων»*, Εκδ. «Ελίκρανον», Αθήνα.

Κατηγορία:Αρωματικές ενώσεις
Κατηγορία:Ενώσεις νατρίου
Πέρευδος Λυδίας

Η **Πέρευδος** ήταν αρχαία πόλη στη Λυδία της Μικράς Ασίας. 

Βρισκόταν στο ανατολικό τμήμα της Λυδίας, προς τα σύνορα με τη Φρυγία, μεταξύ της Μαιονίας και των Σιλάνδων. Στην ουσία επρόκειτο για μικρό οικισμό που έφερε παλαιότερα την ονομασία **Εμοδδοί** και στη ρωμαϊκή περίοδο μετονομάστηκε σε Πέρευδο ή Πέρευδον και Πέρευδα. Η ύπαρξή της επιβεβαιώνεται σε επιγραφή που βρέθηκε εκεί που ανέγραφε: *παρανγέλλει πάσιν ανθρώποις, ότι ου δει καταφρονείν του θεού. Ανέστησε δε το μαρτύριον Απολλώνις θεοίς τοις εν Περεύδω μαρτύρειν υπόδειγμα των άλλων*.  

Πρόκειται για τη σημερινή πόλη Τοπούζνταμλαρί (Topuzdamları) της Τουρκίας. 

## Πηγές
* Αρχαία γεωγραφία της Φρυγίας και της Λυδίας.
* Τοπωνύμια της δυτικής Μικράς Ασίας.
* . 
* Μαιονικές εξομολογήσεις.

Κατηγορία:Αρχαίες πόλεις της Λυδίας
Βαλκανικοί Αγώνες Στίβου 2003

Οι **58οι [[Βαλκανικοί Αγώνες Στίβου]] 2003** έγιναν στη Θήβα, από 11 ως 13 Ιουλίου. Μετείχαν 250 περίπου αθλητές και αθλήτριες από εννιά βαλκανικές χώρες, μεταξύ των οποίων για πρώτη φορά η Σερβία και Μαυροβούνιο με αυτό το όνομα. Νικήτρια αναδείχθηκε η **[[Ελλάδα]]** στους άνδρες και η **[[Ρουμανία]]** στις γυναίκες. Όσον αφορά τα αγωνίσματα, τα 3.000μ αντικατέστησαν τα 10.000μ ανδρών και γυναικών. Το πρωτάθλημα μαραθωνίου δεν διεξήχθη, ενώ το βαλκανικό πρωτάθλημα βάδην έγινε στο Ρούσε της Βουλγαρίας, στις 6 Απριλίου, και ήταν εκτός βαθμολογίας.

## Εκδηλώσεις

Παρά τη μη συμμετοχή πρωτοκλασάτων αθλητών, στους αγώνες δόθηκε μεγάλη επισημότητα και συνοδεύτηκαν από διάφορες εκδηλώσεις. Είχαν αφιερωθεί στο βαλκανιονίκη ειρηνοδρόμο Γρηγόρη Λαμπράκη, στη μνήμη του οποίου προβλήθηκε η ταινία "Ζ" του Κώστα Γαβρά και δόθηκε συναυλία από την ορχήστρα "Μίκης Θεοδωράκης". Οι εκδηλώσεις περιλάμβαναν ακόμα: τοπικά χορευτικά συγκροτήματα, θεατρικά δρώμενα, την έκθεση "Ιστορική αναδρομή των Βαλκανικών Αγώνων από το 1929" κ.ά.

## Αποτελέσματα

### Ανδρών

Διεξήχθη ξεχωριστό πρωτάθλημα βάδην.

#### Βαθμολογία

 

### Γυναικών

Διεξήχθη ξεχωριστό πρωτάθλημα βάδην.

#### Βαθμολογία

 

## Πηγές
*BALKAN GAMES/CHAMPIONSHIPS.
*Αρχείο ΣΕΓΑΣ.
*"Αθλητική Ηχώ", 14/7/2003, σ. 25.

Κατηγορία:Βαλκανικοί Αγώνες Στίβου
Κατηγορία:Στίβος το 2003
Κατηγορία:Αθλητισμός στη Θήβα
Κρυφτό

[thumb|right|Παιδιά σε αυλή σπιτιού παίζουν κρυφτό, σε χωριό στη [Βόρεια Ελλάδα τον Ιούνιο του 2012.]]
thumb|right|''«Το Κρυφτό», έργο του Γιαν Βέρχας (19ος αιώνας), ιδιωτική συλλογή''. 
Το **κρυφτό** ή **κρυφτούλι** είναι παιδικό ομαδικό παιχνίδι, στο οποίο ο ένας παίκτης της ομάδας προσπαθεί να βρει τους υπόλοιπους οι οποίοι έχουν κρυφτεί. Το παιχνίδι αυτό παίζεται από αιώνες στο παρελθόν και συνεχίζει να είναι το αγαπημένο παιχνίδι των περισσότερων παιδιών, σε πλήθος από χώρες διεθνώς, μεταξύ των οποίων και στην Ελλάδα, όπου διατηρεί διαχρονική απήχηση.

## Κανόνες
Στο κρυφτό, ένα παιδί μετράει διαδοχικούς αριθμούς με κλειστά τα μάτια, και τα άλλα παιδιά κρύβονται. Μόλις το παιδί τελειώσει το μέτρημα, ανοίγει τα μάτια του και αρχίζει να ψάχνει που έχουν κρυφτεί τα άλλα παιδιά. Ο αριθμός που θα του τύχει, θα είναι και οι φορές που θα μετρήσει το παιδί έως το εκατό. Το παιδί που φυλάει, πρέπει μόλις δει ένα από τα παιδιά που κρύβονται, να τρέξει στο μέρος όπου μετρούσε και να πει μια συγκεκριμένη φράση πριν προλάβει να έρθει το παιδί που κρύβεται και πει αυτό την άλλη συγκεκριμένη φράση. Το παιδί το οποίο θα το βρει πρώτο το παιδί που φυλάει, θα πάρει την θέση του στον επόμενο γύρο. Από αυτό όμως μπορεί να τον απαλλάξει το τελευταίο παιδί που έχει μείνει χωρίς να το φτύσουν, λέγοντας και αυτό μια συγκεκριμένη φράση (βλέπε παρακάτω).

Στο κρυφτό χρησιμοποιούνται και πολλές ειδικές φράσεις. Όταν το παιδί που φυλάει λέει "φτου και βγαίνω" σημαίνει ότι έχει τελειώσει το μέτρημα και αρχίζει την αναζήτηση. Η φράση "φτου για μένα" σημαίνει ότι εγώ έφτυσα τον εαυτό μου και δεν κινδυνεύω να μπω στη θέση αυτού που φυλάει στον επόμενο γύρο. Η φράση "φτου + το όνομα του παιδιού" σημαίνει ότι το παιδί αυτό βρέθηκε από το παιδί που φυλάει και ίσως κινδυνεύει να πάρει τη θέση του στον επόμενο γύρο. Τέλος η φράση "φτου ξελευθερία για όλους" σημαίνει ότι τα παιδιά που βρέθηκαν δεν μπορούν να φυλάξουν στον επόμενο γύρο και φυλάει πάλι ο ίδιος.

Στο κρυφτό επίσης υπάρχουν και μερικές λέξεις οι οποίες είναι σημαντικές για την ομαλή εξέλιξη του παιχνιδιού. Η λέξη "κολωνάκι" ή "περιπτεράκι" σημαίνει ότι το παιδί που φυλάει στέκεται συνέχεια μπροστά από το μέρος που φυλάει και δεν αφήνει στους άλλους περιθώριο να βγουν. Επίσης, η λέξη "ψαράκι" σημαίνει ότι κάποιος μπορεί να παίζει κανονικά αλλά δεν έχει το δικαίωμα να φυλάξει. Επίσης, η φράση "τα κλούβιασε" σημαίνει ότι είδε ένα άτομο αλλά το πέρασε για κάποιο άλλο.

## Παραπομπές

Κατηγορία:Παραδοσιακά παιδικά παιχνίδια
Χατζηπέτρος

Το λήμμα **Χατζηπέτρος** μπορεί να σχετίζεται με κάποιο από τα παρακάτω πρόσωπα:

* Ευθύμιος Χατζηπέτρος, Έλληνας στρατιωτικός από το Ναύπλιο  (1833 - 1890). 
* Χρήστος Χατζηπέτρος, Έλληνας αντιστράτηγος από την Αθήνα (1873 - 1945).
* Χριστόδουλος Χατζηπέτρος, Έλληνας αγωνιστής της Επανάστασης του 1821  (1794 - 1863).
Υδραγωγείο Θησέως

Το **υδραγωγείο του Θησέα** ήταν το δεύτερο αρχαιότερο υδραγωγείο στο λεκανοπέδιο της Αττικής.

## Ιστορική αναδρομή
Ήταν ή επέκταση του αρχαιότερου Πελασγικού υδραγωγείου ή διόρθωσή του. Το έτος κατασκευής του δεν έχει εξακριβωθεί. Το υδραγωγείο του Θησέα μνημονεύει ανώνυμος Έλληνας περιηγητής, ο οποίος αναφέρει ότι τον 15ο αιώνα η Αθήνα υδροδοτείτο από δύο υδραγωγεία, το Αδριάνειο και του Θησέα, ενώ ο Δημήτριος Καμπούρογλου αναφέρει τον Γ. Κωνσταντινίδη, ο οποίος επιβεβαιώνει την ίδια πληροφορία μέχρι και στις ημέρες του. 
## Περιγραφή
Ο Κορδέλλας περιγράφει το υδραγωγείο με τα ίδια του τα μάτια. Η πηγή του νερού ήταν στην βόρεια Αθήνα στη θέση «Ποδαράδες». Το υδραγωγείο ήταν από ασβεστόλιθο και προεκτείνονταν προς την οδό Πατησίων.

## Παραπομπές

Κατηγορία:Αρχαία ελληνικά κτίρια και κατασκευές στην Αθήνα
Κατηγορία:Υδραγωγεία στην Ελλάδα
Αδριάνειο Υδραγωγείο

Το **Αδριάνειο Υδραγωγείο** στην Αθήνα κατασκευάστηκε από τον Ρωμαίο αυτοκράτορα Αδριανό, και αποπερατώθηκε από τον διάδοχό του, Πίο Αντωνίνο τον 2ο αιώνα μ.χ. με στόχο την ύδρευση της πόλης των Αθηνών από τα βρόχινα νερά της Πεντέλης και της Πάρνηθας. Τμήμα των ερειπίων του μεγαλοπρεπούς Αδριάνειου υδραγωγείου διακρίνονται σήμερα στην Νέα Ιωνία στην συνοικία Ελευθερούπολη, στα όρια με την Καλογρέζα.

## Ιστορική αναδρομή
Κατασκευάστηκε στους ρωμαϊκούς χρόνους και ο κύριος λόγος  της κατασκευής του ήταν η ανάγκη να υδροδοτηθεί η ρωμαϊκή συνοικία της Αθήνας η οποία περιελάμβανε τον χώρο που καταλαμβάνει σήμερα το πάρκο του Ζαππείου από την βουλή έως και το Καλλιμάρμαρο. Οι εργασίες για την κατασκευή του υδραγωγείου ξεκίνησαν το 134 μ.Χ. και ολοκληρώθηκαν το 140 μ.Χ. Η σήραγγα μήκους 25 χιλιομέτρων που κατασκευάσθηκε ξεκινούσε από την περιοχή του Τατοΐου και μετέφερε το νερό με την βαρύτητα έως και τους πρόποδες του Λυκαβηττού όπου αποθηκευόταν σε λιθόκτιστη δεξαμενή χωρητικότητας 500 περίπου κυβικών μέτρων. Το υδραγωγείο συνέχισε να λειτουργεί μέχρι και στα χρόνια                                                                                                                                                                   της τουρκοκρατίας, οπότε και καταστράφηκε από τον Χατζή-Aλή Χασεκή. Καθαρίστηκε και ξαναμπήκε σε λειτουργία στους νεώτερους χρόνους από τους δημάρχους Κυριακό και Σούτσο.

## Φωτοθήκη


Αρχείο:AdrianeioNeaIonia.jpg|Ερείπια του Αδριάνειου Υδραγωγείου στην Νέα Ιωνία
Αρχείο:Freateio apo to Adrianeio Ygragogeio.jpg|Φρεάτειο του Αδριάνειου Υδραγωγείου στο Δήμο Ηρακλείου



## Παραπομπές


## Πηγές
* 

Κατηγορία:Υδραγωγεία στην Ελλάδα
Κατηγορία:Αρχαία Αθήνα
Κατηγορία:Ρωμαϊκά υδραγωγεία εκτός Ρώμης
Ενορίες της Καραϊβικής

Οι **ενορίες της [[Καραϊβική]]ς** συμπεριλαμβάνουν τις ενορίες των χωρών που βρέχονται από αυτήν. Συνολικά υπάρχουν 75 ενορίες.

## Σημειώσεις
Η Αντίγουα και Μπαρμπούντα διαιρείται σε 6 ενορίες και δύο ανεξάρτητες περιοχές, που είναι γνωστές ως dependecies (ενικός dependecy), την Μπαρμπούντα και τη Ρεντόντα.

## [[Άγιος Βικέντιος και Γρεναδίνες]]

Ο Άγιος Βικέντιος και Γρεναδίνες χωρίζεται σε 6 ενορίες (parishes, ενικός parish), 5 από τις οποίες ανήκουν στο νησί του Αγίου Βικέντιου (η έκτη είναι οι Γρεναδίνες)

Οι ενορίες:

## [[Άγιος Χριστόφορος και Νέβις]]

Ο Άγιος Χριστόφορος και Νέβις χωρίζεται σε 14 ενορίες (parishes,ενικός parish), από τις οποίες οι 9 βρίσκονται στον Άγιο Χριστόφορο και οι 5 στο Νέβις.

Οι ενορίες:

## [[Αντίγκουα και Μπαρμπούντα]]

Η Αντίγκουα και Μπαρμπούντα είναι ένα νησιωτικό κράτος της Καραϊβικής συγκροτούμενη από 6 ενορίες (parishes, ενικός parish) και 2 ανεξάρτητες περιοχές (dependecies, ενικός dependecy).

Οι ενορίες:

## [[Γρενάδα]]

Το Κράτος της Γρενάδας είναι ένα νησιωτικό κράτος της Καραϊβικής που χωρίζεται σε 6 ενορίες (parishes,ενικός parish) και περαιτέρω σε 15 περιφέρειες (constituency) και μία ανεξάρτητη περιοχή (dependecy,πληθυντικός dependecies).

Οι ενορίες:

## [[Μπαρμπάντος]]

Τα Μπαρμπάντος διαιρούνται σε 11 ενορίες (parishes, ενικός parish).

Οι ενορίες:

## [[Δομινίκα]]

Η Δομινίκα διαιρείται σε 10 ενορίες (parishes,ενικός parish).

Οι ενορίες:

## [[Βερμούδες]]
Οι Βερμούδες διαιρούνται σε 9 ενορίες (parishes, ενικός parish). Υπάρχουν, επίσης, δύο ενορίες που είναι γνωστότερες σαν δήμοι.

Οι ενορίες:

# Ντεβονσάιρ
# Χάμιλτον
# Πάγκετ
# Πεμπρόκ
# Σαντς
# Άγιος Γεώργιος
# Σμιθ'ς
# Σαουθάμπτον
# Ουαρουίκ

## [[Τζαμάικα]]

Η Τζαμάικα διαιρείται σε 14 ενορίες:

## Χάρτες

Αρχείο:Barbados parishes numbered.png|Μπαρμπάντος
Αρχείο:Dominica_parishes_numbered.png|Δομινίκα
Αρχείο:SVG Parishes.png|Άγιος Βικέντιος και Γρεναδίνες
Αρχείο:Antigua_parishes_numbered.png|Αντίγκουα
Αρχείο:Grenada_parishes_named.png|Γρενάδα
Αρχείο:StKitts-Nevis_Parishes.png|Άγιος Χριστόφορος και Νέβις
Αρχείο:Bermuda-divmap.png|Βερμούδες
Αρχείο:Jamaica_parishes_numbered2.png|Τζαμάικα


## Δείτε επίσης
* Ενορία

## Παραπομπές


Κατηγορία:Καραϊβική
Πελασγικό υδραγωγείο

Το **Πελασγικό υδραγωγείο** ήταν το αρχαιότερο που έχει βρεθεί στο λεκανοπέδιο της Αθήνας.   

Βρέθηκαν ερείπια κάτω από το Πελασγικό τείχος της Ακρόπολης, ενώ ο Α. Κορδάλλας θεωρούσε την αρχή του στο φαράγγι της Καισαριανής, θέση που αμφισβητεί ο Αν. Παππάς. Αποτελείτο από πήλινους αγωγούς, και πιθανολογείται ότι ακολουθούσε τη διαδρομή Υμηττός, φαράγγι Καισαριανής, Αγ.Θωμάς- Γουδί, Ιλισός-Στύλοι Ολυμπίου Διός, νότιες πλευρές της Ακρόπολης, αυχένας Λόφου Φιλοπάππου.   

## Παραπομπές


Κατηγορία:Υδραγωγεία στην Ελλάδα
Κατηγορία:Αρχαία Αθήνα